સુરત ડાયમન્ડ એસોસિયેશન (SDA)ના પ્રમુખ બાબુ ગુજરાતીએ જણાવ્યું, “મોટી ડાયમન્ડ કંપનીઓને બેન્ક ક્રેડિટ મળી જાય છે પરંતુ નાના વેપારીઓએ બજારમાંથી 12થી 15 ટકા જેવા ઊંચા વ્યાજદરે પૈસા લઈને પોતાનો ધંધો ચલાવવો પડે છે. બેન્કે હવે ગાળિયો કસતા નાના વેપારીઓને વધુ મુશ્કેલી પડશે અને વ્યાજના દર વધી જશે.” ડાયમન્ડ વિશ્લેષક અનિરૂદ્ધ લિડબિડે જણાવે છે, “બેન્ક ફાયનાન્સ વિના આખી ઈન્ડસ્ટ્રી કકડભૂસ થઈ જશે. જો કંપનીને બેન્કમાંથી $10 મિલિયનની ક્રેડિટ જોઈતી હોય તો કંપનીએ સ્થાયી સંપત્તિ, પ્રોપર્ટી, જ્વેલરી વગેરેના સ્વરૂપમાં 100 ટકા કોલેટરલ મૂકવી પડશે. હીરાબજાર માટે હવે કપરા દિવસો શરૂ થઈ રહ્યા છે.”